Prefixo trans-

Lo prefixo trans- ye un prefixo latín que indica una ideya de movimiento u distancia, como "a traviés de", "dillá de", "a l'atra marguin de", que ye present en cultismos Academia de l'Aragonés: Propuesta ortografica de l'Academia de l'Aragonés. EDACAR, 7. Zaragoza, 2010. p 61. y que ha orichinau en aragonés por vía patrimonial parolas que encomienzan por tres u por tra Chabier Tomás Arias: El aragonés del Biello Sobrarbe. Instituto de Estudios Altoaragoneses (1999). d'alcuerdo con a fonetica aragonesa.

 Cultismos con prefixo trans - 
Son cultismos con prefixo trans- en aragonés parolas presents en atras luengas romances y d'Europa Occidental y que en a ortografía aragonesa mantién en as parolas que no encomienzan por s:
Transacción.
Transatlantico.
Transbordar.
Transformación. Vidal Mayor
Transformador.
Transfusión.
Transgresor.
Transgresión.
Translucido.
Transmitir.
Transmisión.
Transparencia.
Trasparent.
Transporte.
Transversal.

En as parolas que encomienzan por s se reduce a s final d'o prefixo pa no repetir-se esta letra:
Transiberián.
Transubstanciación.
Transexual.
Transistor (acronimo anglés de transfer+resistor).

 Parolas que encomienzan por tres- 
Son parolas que encomienzan por tres-:
Tresbatir.
Trescolar.
Tresminar.
Trespuntiau.
Trestallar.

 Parolas que encomienzan por tra- 
Son parolas que encomienzan por tra-:
Trabucar/Trafucar.
Trafegar.
Tramenar.
Trasnuitar. Fuero Cheneral de Navarra
Traspasar.

Manimenos tamién se puet dar este principio con atros oríchens, como ye lo de Tramacastiella (INTER+AMBA+CASTELLA) y Tramasaguas (INTER+AMBA+AQUAE).

 Toponimos con prefixo trans- u derivaus 
Por a suya ideya de "a l'atra marguin de", "a l'atro canto de", "dezaga de" ye present en toponimos latinos u latinizaus antigos u medievals como "Transilvania" y toponimos de luengas romances como os aragoneses "Trasmont", "Trasmoz" (Tras Montz < TRANS + MONTIS), "Trasobars", "Puerto de las Traviesas" y "Trasierra", os toponimos catalans "Tresserra" y "Trespena", o portugués "Trás-os-Montes" y lo cantabro "Trasmiera".

 Referencias 

 Bibliografía 
 Academia de l'Aragonés: Propuesta ortografica de l'Academia de l'Aragonés. EDACAR, 7. Zaragoza, 2010. 
 Chabier Tomás Arias: El aragonés del Biello Sobrarbe. Instituto de Estudios Altoaragoneses (1999)

Categoría:Prefixos cultos en aragonés